คือ พอทานยาคุมฉุกเฉินไป2ครั้ง แล้วประจำเดือนมาวันแรกเป็นสีออกดำเลยอ่ะค่ะ ปวดท้องประจำเดือนแล้วมาเยอะนี่ผิดปกติไหมคะ? ปกติจะเห็นวันท้ายๆประจำเดือนจึงจะเป็นสีน้ำตาลเข้มๆ แต่วันแรกเข้มเลยตกใจมากค่ะ
สวัสดีค่ะ การที่มีเลือดสีดำ หรือสีน้ำตาลเข้มออกมา เป็นการบอกว่าลักษณะเลือดเก่าที่คงค้างในมดลูกมันออกมา ไม่ได้บ่งชี้ภาวะผิดปกติอะไรนะคะการรับประทานยาคุมฉุกเฉินจะทำให้เลือดออกกระปริดกระปรอยผิดปกติได้ค่ะ หากต้องการคุมกำเนิดระยะยาว แนะนำให้วิธีคุมกำเนิดวิธีอื่นๆดีกว่านะคะ เช่น การรับประทานยาคุมกำเนิดแบบแผง, การฉีดยาคุมกำเนิด, การฝังยาคุม เป็นต้น